ບໍ່ມີຮ່ອງຮອຍ ສະແດງວ່າ ໄຟຟ້າມອດ ຢູ່ວໍຊິງຕັນ ພົວພັນ ກັບການກໍ່ການຮ້າຍ
ບໍ່ມີຮ່ອງຮອຍ ສະແດງໃຫ້ເຫັນວ່າ ໄຟຟ້າ​ມອດ​ ໃນ​ນະຄອນຫຼວງວໍຊິງ​ຕັນ ​ໃນ​ຕອນ​ບ່າຍ​​ວານ​ນີ້ ​ພົວພັນ ກັບການກໍ່ການຮ້າຍໃດໆ.
ບັນດາເຈົ້າໜ້າທີ່ໄດ້ກ່າວວ່າ ໄຟຟ້າມອດໃນນະຄອນຫຼວງວໍ ຊິງຕັນ ໃນຕອນບ່າຍວັນອັງຄານວານນີ້ ໄດ້ເປັນຜົນກະທົບ ຕໍ່ທຳນຽບຂາວ ລັດຖະສະພາ ຫໍທິພິດທະພັນ ສະຖານີລົດໄຟ ແລະສະຖານທີ່ອື່ນໆອີກ ໃນທົ່ວນະຄອນຫລວງ ຂອງສະຫະ ລັດແລະໃນເຂດຊານເມືອງນັ້ນ ທັງໝົດນີ້ແມ່ນເນຶ່ອງມາຈາກ ເກີດລະເບີດຢູ່ໂຮງໄຟຟ້າແຫ່ງນຶ່ງ ທີ່ລັດ Maryland ໂຄສົກຂອງທຳນຽບຂາວ ທ່ານ Josh Earnest ກ່າວວ່າ ບາງ ສ່ວນຂອງທຳນຽບຂາວ ໄດ້ໃຊ້ໄຟຟ້າ ຈາກເຄື່ອງຈັກສຳຮອງ ເປັນເວລາສັ້ນໆ ໄຟສັນຍານຈຳນວນນຶ່ງໄດ້ມອດລົງ ແລະບັນດາເຈົ້າໜ້າທີ່ລົດໄຟໃຕ້ດິນກ່າວວ່າ ສະຖານີ 14 ແຫ່ງໄດ້ຮັບຜົນກະທົບ ແຕ່ແນວໃດກໍຕາມ ໄຟຟ້າສຳຫລັບໃຊ້ແລ່ນລົດໄຟ ແມ່ນບໍ່ໄດ້ ມອດ ແລະລົດໄຟກໍຍັງແລ່ນຕາມປົກກະຕິ ໄຟຟ້າມອດຢູ່ທີ່ ກະຊວງຕ່າງປະເທດ ໃນລະຫວ່າງການຖະແຫລງຂ່າວປະຈຳວັນ ຊຶ່ງບັງ ຄັບໃຫ້ໂຄສົກຍິງ ທ່ານນາງ Marie Harf ເສັດສີ້ນການຖະແຫຼງ ໂດຍການໃຊ້ໄຟ ຈາກ ໂທລະສັບມືຖືຂອງທ່ານນາງ ໄຟຟ້າທີ່ຕຶກລັດຖະສະສະຫະລັດ ໄດ້ມອດລົງເປັນເວລາສັ້ນໆເຖິງສອງເທຶ່ອ ກະຊວງຮັກສາຄວາມປອດໄພພາຍໃນຂອງສະຫະລັດ ກ່າວວ່າ “ບໍ່ມີຮ່ອງຮອຍໃດໆ” ທີ່ ສະແດງໃຫ້ເຫັນວ່າ ໄຟຟ້າມອດໃນຂອບເຂດທີ່ກວ້າງຂວາງເທື່ອນີ້ ພົວພັນກັບ “ການກະ ທຳທີ່ປະສົງຮ້າຍໃດໆ ”